cyanic-selkie/wikianc huggingface dataset:
மெலிசா புலோ
மெலிசா புலோ (Melissa Bulow, பிறப்பு: சூன் 13 1980), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் இரண்டு தேர்வுத் துடுப்பாட்டப் போட்டிகளிலும், 19  ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20   போட்டிகளிலும் கலந்து கொண்டுள்ளார். 2006 -2008 ஆண்டுகளில், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  2003 -2007 பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1980 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
மறைவட்டம்
மறைவட்டம்(vicariate) என்பது கத்தோலிக்க திருச்சபையில் மறைமாவட்டத்தின் கீழ் உள்ள ஆளுமை பிரிவாகும். கத்தோலிக்க திருச்சபையானது நிர்வாக அமைப்புக்காக உயர் மறைமாவட்டம், மறைமாவட்டம், மறைவட்டம், பங்குதளம், மற்றும் அன்பியம் என பிரிக்கப்பட்டுள்ளது.
குவளை விருது
சங்ககால மன்னர்கள் வழங்கிய விருதுகளில் ஒன்று தாமரை. இது விறலி, பாடினி முதலான பெண் கலைஞர்களுக்கு வழங்கப்பட்டது. கொல்லிமலையை ஆண்ட ஓரி அரசன் இந்த விருதினை வழங்கியதாகப் புலவர் வன்பரணர் குறிப்பிடுகிறார்.
இந்தப் பூ குளத்துக் குளிர்ந்த நீரில் பூக்காத்து. தலையில் சூட்டப்படும் ஒருவகை அணிகலன். வெண்ணிற வெள்ளி நாரால் தொடுக்கப்பட்டது. இப்படி இந்தப் பூவானது அடையாளம் காட்டப்பட்டுள்ளது.
மேற்கோள் குறிப்பு
பகுப்பு:சங்ககால விருதுகள் பகுப்பு:தமிழர் வாழ்வியல்
மறைவட்டம்
மேற்கோள்கள்
பகுப்பு:கத்தோலிக்க மறைமாவட்டங்கள்
மிசோரம்
மிசோரம் இந்தியாவின் வடகிழக்கு மாநிலங்களுள் ஒன்று. அய்சால் இம்மாநிலத்தின் தலைநகர். மீசோ பழங்குடி இன மக்கள் இங்கு பெரும்பான்மையாக வசிக்கின்றனர். மீசோ மொழி அதிகாரப்பூர்வ மொழி. இம்மாநிலத்தின் பெரும்பான்மையான மக்கள் கிறித்தவர்கள். மிசோரம் மாநில மக்களின் கல்வியறிவு விகிதம் 91.33%. கேரளத்துக்கு அடுத்தபடியாக அதிக கல்வியறிவு உள்ள மாநிலம் இது. மிசோரம் மாநிலத்தின் மக்கள் தொகை சுமார் 1,097,206. இந்த மாநிலத்தை திரிபுரா, அசாம், மணிப்பூர் ஆகிய மாநிலங்கள் சூழ்ந்துள்ளன. இந்த மாநிலம் வங்காளதேசம், மியான்மர் ஆகிய நாடுகளுடன் சுமார் 722 கி.மீ நீளத்துக்கு எல்லையை கொண்டுள்ளது. நாட்டின் 2 வது குறைந்த மக்கள் தொகை கொண்ட மாநிலமாகும். மிசோரம் சுமார் 21,081 சதுர கிலோமீட்டர் பரப்பளவைக் கொண்டுள்ளது. மாநிலத்தில் சுமார் 91% காடுகள் உள்ளன.
அரசியல்
மிசோரத்தில் 40 சட்டமன்றத் தொகுதிகளும், ஒரு நாடாளுமன்ற மக்களவைத் தொகுதியும் கொண்டது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மிசோரம் மாநிலத்தின் மொத்த மக்கள் தொகை 1,097,206 ஆக உள்ளது. அதில் பட்டியல் பழங்குடி மக்களின் மக்கள் தொகை 1,036,115 (95%) ஆக உள்ளது. கிராமப்புறங்களில் 47.89% மக்களும், நகரப்புறங்களில் 52.11% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்  23.48%  ஆக உயர்ந்துள்ளது. மக்கள் தொகையில் 555,339 ஆண்களும்  மற்றும்  541,867 பெண்களும் உள்ளனர். பாலின விகிதம் ஆயிரம் ஆண்களுக்கு  976 பெண்கள்  வீதம் உள்ளனர். 21,081 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 52 வீதம் மக்கள் வாழ்கின்றனர். இம்மாநிலத்தில் படிப்பறிவு கொண்டவர்களின் எண்ணிக்கை 848,175 ஆக உள்ளது. சராசரி படிப்பறிவு 91.33 % ஆகவும்,  அதில் ஆண்களின் படிப்பறிவு 93.35 %   ஆகவும்;  பெண்களின் படிப்பறிவு 89.27 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  168,531 ஆக உள்ளது.
சமயம்
இம்மாநிலத்தில் இந்து சமயத்தவரின் மக்கள் தொகை 30,136 (2.75 %) ஆகவும்  இசுலாமிய சமய  மக்கள் தொகை  14,832 (1.35 %)  ஆகவும், கிறித்தவ சமயத்தினரின் மக்கள் தொகை    956,331  (87.16 %) ஆகவும், சமண சமய மக்கள் தொகை 376   (0.03 %) ஆகவும், பௌத்த சமய மக்கள் தொகை  93,411  (8.51 %) ஆகவும், சீக்கிய சமய மக்கள் தொகை   ஆகவும்  286  (0.03 %)   பிற சமயத்து மக்கள் தொகை  808  (0.07 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,026   (0.09 %)  ஆகவும் உள்ளது.
பயணம்
மிசோரம் உள் நுழைவதற்கு ILP(Inner line Permit) எனும் அனுமதியை இம்மாநில அரசு வழங்குகிறது. ILP பெறாமல் அடுத்த மாநிலத்தவர்கள் அனுமதிக்கப் படுவதில்லை. தரைவழி பயணிப்பவர்கள் கவுகாத்தியில் உள்ள மிசோரம் ஹவுஸிலும் (Miozram House), விமானம் வழியாக பயணிப்பவர்கள் லெங்க்புய் விமான நிலையத்திலும் பெற்றுக்கொள்ளலாம். இதற்கு அரசு வழங்கியுள்ள ஏதாவது ஒரு அடையாள அட்டை மற்றும் ஒரு புகைபடம் போதும்.
லெங்புய் விமான நிலையம் மிசோரம் மாநில தலைநகரான ஐசோலிலிருந்து சுமார் 30 கி.மீ தொலைவில் அமைந்துள்ளது. இங்கிருந்து கல்கத்தா, டெல்லி, குவஹாத்தி மற்றும் மணிப்பூர் ஆகிய மாநிலங்களுக்கு தினமும் விமான சேவை அளிக்கப்படுகிறது. மேலும் சம்பாய்,சைஹா மற்றும் கமலா நகர் ஆகிய மாவட்டங்களுக்கு ஹெலிகாப்டர் சேவையும் அளிக்கப் படுகிறது.
தரைவழியாக பயணிக்க விரும்புகிறவர்கள் அசாம் மாநிலம் கவுகாத்தி வரை ரயிலில் பயணம் செய்து அதற்கு பின் பேருந்து அல்லது சுமோ மூலமாக பயணத்தை தொடரலாம்.
ஆட்சிப் பிரிவுகள்
11 மாவட்டங்களுடன் கூடிய மிசோரம் மாநிலத்தின் பழங்குடி மக்களின் வளர்ச்சிக்காக சக்மா, லாய் மற்றும் மாரா என மூன்று தன்னாட்சி மாவட்டக் குழுக்கள் அமைக்கப்பட்டுள்ளது.
கல்வி
இம்மாநிலத்தில் கிறிஸ்துவ சமய நிறுவனங்கள் இயக்கும் துவக்கப் பள்ளிகள் 1898 ஆண்டு முதல் இயங்கி வருகிறது. 1961-ஆம் ஆண்டில் இம்மாநிலத்தின் சராசரி படிப்பறிவு 51% விழுக்காடாக இருந்தது. 2011-ஆம் ஆண்டு மக்கள் தொகை கணக்கெடுப்பின் படி, கேரளா மாநிலத்திற்கு அடுத்து 92% விழுக்காட்டுடன், படிப்பறிவில் இந்தியாவில் இரண்டாவது இடத்தில் உள்ளது.
இம்மாநிலத்தில் 3,894 பள்ளிகள் உள்ளது. அதில் 42% பள்ளிகள் மத்திய, மாநில அரசுகளின் நிதியுதவியுடன் செயல்படுகிறது. 21% தனியார் பள்ளிகள் அரசு நிதியுதவி பெறுகிறது. அரசு நிதியுதவி பெறாத தனியார் பள்ளிகள் 28% ஆக உள்ளது.
பள்ளிகளில் ஆசிரியர் - மாணவர் விகிதம் துவக்கப்பள்ளிகளில் 1:20 ஆகவும், நடுநிலைப் பள்ளிகளில் 1:9 ஆகவும்; உயர்நிலைப் பள்ளிகளில் 1:13 ஆகவும், மேனிலைப் பள்ளிகளில் 1:15 ஆகவும் உள்ளது.
மிசோரம் பல்கலைக்கழகம் 35 வகையான துறைகளுடன் இயங்கிவருகிறது. இரண்டு தொழில் நுட்ப கல்லூரிகள் மிசோரம் பல்கலைக்கழகத்துடன் இணைந்துள்ளது. மிசோரம் அரசு 22 கல்லூரிகளை கொண்டுள்ளது. முக்கிய கல்வி நிறுவனங்கள் மிசோரம் தேசிய தொழில் நுட்ப கழகம், அய்சால், செலிக், மிசோரம் பகுதிகளில் மூன்று கால்நடை மருத்துவம் மற்றும் பராமரிப்புக் கல்லூரிகளும், அய்சாலில் ஒரு மண்டல செவிலியர் மற்றும் மருத்துவ உதவியாளர் பயிற்சி நிறுவனமும் உள்ளது.
ஜெப்ரி ஹெப்டென்
ஜெப்ரி ஹெப்டென்  (Geoffrey Hebden , பிறப்பு: சூலை 14 1918, இறப்பு: மார்ச்சு 27 2000 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1937-1951 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெப்ரி ஹெப்டென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1918 பிறப்புகள் பகுப்பு:2000 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:டொர்செட் துடுப்பாட்டக்காரர்கள்
சௌகந்தி தூபி
சௌகந்தி தூபி (Chaukhandi Stupa), இந்தியாவின் உத்தரப் பிரதேச மாநிலத்தின் வாரணாசி நகரத்திற்கு 8 கிலோ மீட்டர் தொலைவில் சாரநாத்தில் குப்த மன்னர்களால் நிறுவப்பட்ட பௌத்த தூபியாகும்.
வரலாறு
கௌதம புத்தர் புத்தகயாவில் ஞானம் அடைந்த பின்னர் தனது முதல் சீடர்களைத் தேடி சாரநாத்திற்கு சென்று, தான் அடைந்த ஞானத்தை விளக்கியதை நினைவு கூறும் வகையில், சௌகந்தி தூபியை குப்தர்கள் ஆட்சியில் கிபி 4 - 6ம் நூற்றாண்டிற்கு இடைப்பட்ட காலத்தில் எழுப்பப்பட்டது. பின்னர் இத்தூபி எண்கோண வடிவ தூபியாக மாற்றி நிறுவப்பட்டது. சௌகந்தி தூபியை இந்தியத் தொல்லியல் ஆய்வகம் பராமரிக்கிறது.
வெளி இணைப்புகள்
பகுப்பு:பௌத்த கட்டிடங்கள் பகுப்பு:பௌத்த நினைவுச் சின்னங்கள் பகுப்பு:பௌத்த யாத்திரைத் தலங்கள் பகுப்பு:குப்தப் பேரரசு பகுப்பு:குப்தர் கட்டிடக்கலை
கெப்போங் கொமுட்டர் நிலையம்
கெப்போங் கொமுட்டர் நிலையம் (ஆங்கிலம்: Kepong Commuter Station மலாய்: Stesen Komuter Kepong); சீனம்: 甲洞通勤站) என்பது மலேசியா, கோலாலம்பூர், பெட்டாலிங் மாவட்டம், கெப்போங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். இந்த நிலையம் 1892-ஆம் ஆண்டில் இருந்து செயல்படுகிறது. நவம்பர் 1995-இல் மீண்டும் கட்டப்பட்டு மின்மயமாக்கப்பட்டது.
பொது
கெப்போங் கொமுட்டர் நிலையம், கெப்போங் புறநகர் பகுதியில் அதிகரித்து வந்த போக்குவரத்தை நிவர்த்தி செய்வதற்காக கட்டப்பட்டது. கெப்போங் சென்ட்ரல் நிலையம், அதே பகுதியில் சேவை செய்கிறது. கெப்போங் சென்ட்ரல் நிலையம், கெப்போங் கொமுட்டர் நிலையத்தில் இருந்து 1 கி.மீ. தொலைவில் அமைந்துள்ளது.
2006-ஆம் ஆண்டு ஜூலை 1-ஆம் தேதி திறக்கப்பட்ட கேடிஎம் கொமுட்டர் சேவைக்கு இந்த நிலையம் புதிய கூடுதல் சேவையை வழங்குகிறது.
பெரிய வாகன நிறுத்துமிடம்
கேடிஎம் கொமுட்டர் தவிர வேறு எந்த தொடருந்து அமைப்புகளும் இங்கு இயங்காததால், இந்த தொடருந்து நிலையத்தில் குறிப்பிட்ட நேரங்களில் பயணிகளால் நிரம்பியிருக்கும். 2013-ஆம் ஆண்டில், பயணிகள் பயன்படுத்தும் வாகனங்களின் எண்ணிக்கைக்கு வசதியாக ஒரு பெரிய வாகன நிறுத்துமிடம் கட்டப்பட்டது.
அதற்காக அங்கு இருந்த ஒரு பசுமை பூங்காவின் நிலம் பயன்படுத்தப்பட்டது. அதனால் அங்கு வசிக்கும் குடியிருப்பாளர்கள் சிலரின் எதிர்ப்பையும் எதிர்கொள்ள வேண்டிய நிலை ஏற்பட்டது.
டாமன்சாரா-பூச்சோங் விரைவுச்சாலை (Damansara-Puchong Expressway), கூச்சிங் சாலை, கோலாலம்பூர் மத்திய வட்டச் சாலை 2 (Kuala Lumpur Middle Ring Road 2) (MRR2), ஈப்போ சாலை ஆகியவை முக்கியமான அணுகல் சாலைகள். ரேபிட் கேஎல் பேருந்து மற்றும் மெட்ரோ பேருந்துகள் இங்கு போக்குவரத்தை வழங்குகின்றன.
கெப்போங் நகரம்
கெப்போங், (Kepong) நகரம் கோலாலம்பூர் கூட்டாட்சி நிலப்பகுதியில் அமைந்து உள்ள ஒரு பெருநகரம். ’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் இந்த நகரம் அமைந்து உள்ளது. இந்த நகரத்திற்கு அருகாமையில் டாமன்சாரா (சிலாங்கூர்), கெப்போங், குவாங் மற்றும் கோலா சிலாங்கூர் நகரங்கள் உள்ளன.
பொது
2015-ஆம் ஆண்டில் இருந்து, கெப்போங் நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
அடிப்படை வசதிகள்
கெப்போங் கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (Ticketing Facilities) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (Kiosks); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
சேவைகள்
கெப்போங் கொமுட்டர் நிலையம், கெப்போங் நகரத்திற்கும், அதன் புறநகர்ப் பகுதிகளுக்கும் மற்றும் கெப்போங் நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. கெப்போங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.
இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கெப்போங் நகரத்திற்கான முக்கிய தொடருந்து முனையமாகவும் செயல்படுகிறது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:கிள்ளான் துறைமுக வழித்தடம்
சின்மய விசுவவித்யாபீடம்
சின்மய விசுவவித்யாபீடம் (Chinmaya Vishwavidyapeeth) பல்கலைக்கழக மானியக் குழுவால் அங்கீகரிக்கப்பட்ட 'புதிது' பிரிவில் உள்ள ஒரு நிகர்நிலைப் பல்கலைக்கழகம் ஆகும். சின்மய மிசனின் நிறுவனர் சுவாமி சின்மயானந்தாவின் நூற்றாண்டு விழாவான 2016ஆம் ஆண்டு சின்மய விசுவவித்யாபீடம் தொடங்கப்பட்டது. பல்கலைக்கழகத் தலைமையகம் கேரளாவின், எர்ணாகுளம் மாவட்டம் ஆதி சங்கரர் இல்லம் அமைந்துள்ள வெளியாநாட்டில் (பீராவோம் அருகில்) அமைந்துள்ளது.
சின்மய ஈசுவர குருகுலம்
சின்மய விசுவவித்யாபீடத்தின் கொச்சி வளாகம் சின்மய ஈசுவர குருகுலம் என்று அழைக்கப்படுகிறது. இது ஆதி சங்கர ஆச்சாரியாரின் தாய் வீட்டில் அமைந்துள்ளது.
சின்மய நாதா பிந்து குருகுலம்
சின்மய விசுவவித்யாபீடத்தின் புனே வளாகம் சின்மய நாதா பிந்து குருகுலம் என்று அழைக்கப்படுகிறது.
இந்த வளாகத்தில் நாட பிந்து திருவிழா எனும் நாட்டில் முக்கிய கலை விழா ஆண்டுதோறும் நடைபெறுகிறது.
மேற்கோள்கள்
பகுப்பு:கேரளப் பல்கலைக்கழகங்களும் கல்லூரிகளும்
கட்டாலங்குளம் பெருமாள்சாமி கோயில்
கட்டாலங்குளம் பெருமாள்சாமி கோயில் தமிழ்நாட்டில் தூத்துக்குடி மாவட்டம், கட்டாலங்குளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
அட்ரீனல் கோளாறு
பிறவியிலேயே அட்ரீனல் குறைபாடுள்ள குழந்தையாக இருந்தால் அதன் வளர்ச்சிக்குத் தேவையான ஹார்மோன்கள் உற்பத்தி குறைந்திருக்கும். இக்குறைபாடு இருந்தால் உடனடியாக சிகிச்சை அளித்தால் மட்டுமே குழந்தையின் உடலைக் காக்க முடியும். இந்த நோயுள்ள குழந்தைகள் தொடர் வாந்தி, சிறுநீரில் உப்பு வெளியேறுதல், உடலில் நீர் சத்து குறைவு போன்றவற்றால் அவதிப்படும்.
மேற்கோள்கள்
பகுப்பு:குழந்தை மருத்துவம் பகுப்பு:நோய்கள் பகுப்பு:மருத்துவம் தொடர்பான குறுங்கட்டுரைகள்
சோடியம் பெர்யிரேனேட்டு
சோடியம் பெர்யிரேனேட்டு (Sodium perrhenate) என்பது NaReO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சோடியம் இரேனேட்டு(VII) என்ற பெயராலும் இச்சேர்மம் அறியப்படுகிறது. வெண்மை நிறத்தில் படிகத்திண்மமாகக் காணப்படும் இது நீரில் கரைகிறது. இரேனியம் சேர்மங்கள் பலவற்றைத் தயாரிக்க இதுவொரு முன்னோடிச் சேர்மமாகப் பயன்படுகிறது. சோடியம் பெர்குளோரேட்டு, சோடியம் பெர்மாங்கனேட்டு போன்ற சேர்மங்களின் கட்டமைப்பை ஒத்ததாக சோடியம் பெர்யிரேனேட்டின் கட்டமைப்பும் உள்ளது.
தயாரிப்பு
இரேனியம்(VII) ஆக்சைடுடன் ஒரு காரம் சேர்த்து அல்லது பொட்டாசியம் உப்பிலிருந்து அயனிப் பரிமாற்றம் செய்து சூடுபடுத்துவதால் சோடியம் பெர்யிரேனேட்டு தயாரிக்கப்படுகிறது.
வினைகள்
எத்தனாலில் உள்ள சோடியத்துடன் இது வினைபுரிந்து நோனா ஐதரிடோயிரேனேட்டு சேர்மத்தை உருவாக்குகிறது. இதேபோல பாலிசல்பைடு கரைசல்களுடன் சேர்ந்து வினைபுரிந்து டெட்ராதயோயிரேனேட்டைக் கொடுக்கிறது.
மேலும் படிக்க
பகுப்பு:சோடியம் சேர்மங்கள் பகுப்பு:பெர்யிரேனேட்டுகள் பகுப்பு:இரேனியம் சேர்மங்கள்
பட் ஹெக்டர்
பட் ஹெக்டர்  (Pat Hector , பிறப்பு: சூலை 29 1958 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1977 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பட் ஹெக்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1958 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
மோகித் குப்தா
மோகித் குப்தா (Mohit Gupta) இந்தியாவின் புது தில்லியில் உள்ள கோ.ப. மருத்துவமனை மற்றும் மௌலானா ஆசாத் மருத்துவக் கல்லூரியில் இருதயவியல் பேராசிரியராக உள்ளார். பிரம்மா குமாரிகள் இயக்கத்துடன் குப்தா தொடர்பு கொண்டிருந்தார்.
தில்லியிலுள்ள இந்திரபிரசுத்தா தொழில்நுட்ப நிறுவனமும்  தில்லி கோ.ப  மருத்துவமனை மற்றும் ஆர்வர்டு மருத்துவப் பள்ளியின் இருதயநோய் நிபுணர்கள்  இணைந்து உருவாக்கிய செயற்கை நுண்ணறிவு மாதிரி. திட்டத்தின் முதன்மை ஆய்வாளராக குப்தா இருந்தார். மாரடைப்புக்குப் பிந்தைய தோல்வியைத் தடுக்க தில்லி மருத்துவர்கள் ஓர் அமைப்பை உருவாக்கினர். மாரடைப்பால் பாதிக்கப்பட்ட 30 நாட்களுக்குள் நோயாளி இறக்கும் வாய்ப்பு அல்லது உயிர் பிழைக்கும் வாய்ப்புகளை கணிப்பதற்காக இந்த மாதிரி சிறப்பாக வடிவமைக்கப்பட்டுள்ளது. 2018 ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசாங்கம் இருதயவியல் துறையில் சிறந்த மருத்துவர் என்ற பெருமையை இவருக்கு வழங்கியது. குப்தா இந்தியாவின் புது தில்லியில் வசிக்கிறார்.
புற இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:இந்தியக் கல்வியாளர்கள்
மைத்திரகப் பேரரசு
வல்லபி மைத்திரகப் பேரரசு (Maitraka dynasty), (கி. பி 475 முதல் 767 முடிய), மேற்கு இந்தியாவின் குஜராத் மற்றும் இராஜஸ்தான் நிலப்பரப்புகளைக் கொண்டது. குப்த பேரரசில் இருந்த சௌராஷ்டிர பகுதியின் படைத்தலைவர் பதர்கா மைத்திரகப் பேரரசை  கி. பி 475இல் நிர்மாணித்தவர். வல்லபி நகரம் பேரரசின் தலைநகராக விளங்கியது. பதர்காவும் அவரது மகன் முதலாம் தாரசேனனும் சேனாதிபதி என்ற பட்டப் பெயருடன் ஆட்சி செய்தனர். மைத்திரகப் பேரரசின் மூன்றாவது ஆட்சியாளர் துரோணசிம்மன் தன்னை பேரரசனாக முடிசூட்டிக் கொண்டு மைத்திரகப் பேரரசை ஆண்டார்.
மைத்திரகப் பேரரசின் மன்னர் இரண்டாம் தாரசேனன் பேரரசர் ஹர்சவர்தனரின் மகளை மணந்தவர். மன்னர் நான்காம் தாரசேனனின் அவையை சமஸ்கிருத மொழி கவிஞர் பட்டி அலங்கரிதார். மூன்றாம் சிலாதித்தியன் ஆட்சிக் காலத்தில், அரேபியர்கள் தொடர்ச்சியாக மைத்திரகப் பேரரசின் மீது போர் தொடுத்ததால், பேரரசு கி. பி 767இல் வீழ்ச்சி அடைந்தது.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:குசராத்து பகுப்பு:இந்திய அரச மரபுகள் பகுப்பு:குசராத் வரலாறு
கோத ராணி
கோத ராணி (Kota Rani) (இ. 1344) காஷ்மீரில் இந்து இலோகரா வம்சத்தின் கடைசி ஆட்சியாளாவார். இவர் தனது மகனின் சிறுவயது காரணமாக அரசப் பிரதிநிதியாக இருந்தார். மேலும் பொ.ச.1339 வரை தனி உரிமையுடன் இராணியாகவும் ஆட்சி செய்தார். காஷ்மீரின் முதல் முஸ்லிம் ஆட்சியாளரான ஷா மிர் அவர்களால் பதவி நீக்கம் செய்யப்பட்டார்.
வரலாறு
கோத ராணி காஷ்மீரின் இலோகரா வம்சத்தின் மன்னன் சுகதேவனின் தளபதி இராமச்சந்திரனின் மகளாவார். இராமச்சந்திரன் ஒரு லடாக்கைச் சேர்ந்த இரிஞ்சன் என்ற நிர்வாகியை நியமித்தார். இரிஞ்சன் தான் பதவிக்கு வரவேண்டும் என்ற எண்ணத்தைக் கொண்டிருந்தார். வணிகர்கள் என்ற போர்வையில் கோட்டைக்கு ஒரு படையை அனுப்பினார். இராமச்சந்திரன் கொல்லப்பட்டதுடன் அவரது குடும்பத்தினரும் சிறைபிடிக்கப்பட்டனர்.
உள்ளூர் ஆதரவைப் பெற, இரிஞ்சன் இராமச்சந்திரனின் மகன் இராவன்சந்திரனை லார் மற்றும் லடாக்கின் நிர்வாகியாக நியமித்து, அவரது சகோதரி கோத ராணியை மணந்தார். முன்னதாக காஷ்மீருக்குள் நுழைந்து அரசாங்கத்தில் நியமனம் பெற்றிருந்த ஷா மிரை நம்பகமான அரசவை அதிகாரியாக பணியமர்த்தினார். இரிஞ்சன் இசுலாமுக்கு மாறி சுல்தான் சத்ருதின் என்ற பெயரை ஏற்றுக்கொண்டார். அவர் மூன்று ஆண்டுகள் ஆட்சி செய்த பிறகு ஒரு படுகொலையின் விளைவாக இறந்தார்.
ஆட்சி
கோத ராணி முதலில் இரிஞ்சனை மணந்து அவரது இளம் மகனுக்கு அரசப் பிரதிநிதியாக நியமிக்கப்பட்டார். பின்னர் உதயணதேவன் என்பவரை மணந்தார். கோத ராணிக்கு இரண்டு மகன்கள். இரிஞ்சனின் மகன் ஷா மிரின் பொறுப்பில் இருந்தான். உதயணதேவனின் மகன் பட்டா பிக்சணன் என்பவரால் கற்பிக்கப்பட்டான். பின்னர் கோத ராணி தனது சொந்த உரிமையில் ஆட்சியாளரானார். மேலும் பட்டா பிக்சனனை தனது பிரதம அமைச்சராக நியமித்தார்.
ஷா மிர் நோய்வாய்ப்பட்டிருப்பது போல் நடித்தார். பட்டா பிக்சனன் அவரைச் சந்தித்தபோது, ஷா மிர் படுக்கையில் இருந்து குதித்து அவரைக் கொன்றார். காஷ்மீர் வரலாற்றாசிரியர் ஜோனராஜா, அவர் தற்கொலை செய்து கொண்டார் என்றும்  ஷா மிர் இராணியின் இரு மகன்களையும் கொன்றார் என்று கருதுகிறார்.
மரபு
கோத ராணி மிகவும் புத்திசாலியாகவும் சிறந்த சிந்தனையாளராகவும் இருந்தார். சிறீநகரில் அடிக்கடி ஏற்பட்ட வெள்ளத்திலிருந்து காப்பாற்ற கால்வாய் அமைத்து அதற்கு " குட்டே கோல் " என்று பெயரிட்டார். இந்த கால்வாய், நகரின் நுழைவாயிலில் உள்ள ஜீலம் ஆற்றிலிருந்து தண்ணீரைப் பெற்று, நகர எல்லையைத் தாண்டி மீண்டும் ஜீலம் நதியுடன் கலக்கிறது.
உசாத்துணை
பகுப்பு:இந்திய அரச குடும்பப் பெண்கள் பகுப்பு:இந்திய வரலாறு பகுப்பு:சம்மு காசுமீரின் வரலாறு
கறுப்பு மலர் (சிற்றிதழ்)
கறுப்பு மலர் என்பது தமிழ் நாட்டில் இருந்து 1980களில் மாத இதழாக வெளிவந்த ஒரு தமிழ்ச் சிற்றிதழ் ஆகும்.
கறுப்பு மலரின் முதல் இதழ் 1983 மே அன்று வெளி வந்தது. இந்த இதழானது கவிஞர் பாரதிப்ரியா, இளைஞர் இலக்கிய வட்டம் அமைப்புக்காகத் தயாரித்த தனிச்சுற்றிதழ் ஆகும். மக்களுக்கான மக்கள் இலக்கியம் படைப்பது இளம் எழுத்தாளர்களை, கவிஞர்களை ஊக்குவிப்பது மாதம் ஒரு கருத்தரங்கம், கவியரங்கம் நடத்துவது; சமூகப் பிரச்னைகளை ஆராய்வது அவற்றுக்கான தீர்வை நோக்கி விவாதிப்பது, புதுப் படைப்பாளிகளை வரவேற்பது; அவர்கள் புதுமைப் படைப்புகளை படைக்கத் தூண்டுவது; மக்கள் மத்தியில் விழிப்பு உணர்ச்சியை ஏற்படுத்துவது மக்கள் இலக்கியத்தின் அருமையை மக்களுக்கு உணர்த்துவது; சாதி மத அமைப்புகளைச் சாராதிருப்பது, மடமைகளை எதிர்ப்பது இவற்றை இளைஞர் இலக்கிய வட்டம் தன் நோக்கங்களாக கொண்டு இந்த இதழை வெளியிட்டது.
குறிப்புகள்
பகுப்பு:தமிழ்நாட்டுச் சிற்றிதழ்கள் பகுப்பு:1980 களில் வெளிவந்த தமிழ் இதழ்கள்
கரம் மசாலா
alt=|thumb| [[மசாலாப் பொருள்|அரைத்த கரம் மசாலா]] கரம் மசாலா (ஆங்கிலம்: Garam masala; இந்துசுத்தானி گرم مصالحہ / ( garm masala, "காரமான மசாலா")] என்பது இந்தியாவில் பயன்படுத்தப்படும் மசாலாப் பொருட்களின் கலவையாகும். இந்தியா, பாக்கித்தான், நேபாளம், வங்கதேசம், இலங்கை மற்றும் கரீபியன் உணவு வகைகளில் இது பொதுவாகப் பயன்படக்கூடியது. கரம் மசாலாவினைத் தனியாக அல்லது மற்ற சுவையூட்டிகளுடன் கலந்தோ பயன்படுத்தலாம்.
தேவையான பொருட்கள்
alt=|thumb| கரம் மசாலாவிற்கான பொதுவான பொருட்கள் (மேல் இடதுபுறத்தில் இருந்து கடிகார திசையில்): கருப்பு மிளகுத்தூள், மெஸ், இலவங்கப்பட்டை, கிராம்பு, கருப்பு ஏலக்காய், ஜாதிக்காய் மற்றும் பச்சை ஏலக்காய் கரம் மசாலாவின் கலவை இந்தியாவின் பிராந்திய ரீதியாக வேறுபடுகிறது. இந்தியத் துணைக்கண்டம் முழுவதும் பிராந்திய மற்றும் தனிப்பட்ட சுவைக்கு ஏற்ப பல சமையல் வகைகள் உள்ளன. மேலும் கரம் மசாலாவில் சேர்க்கப்படும் கூறுகள் வறுத்தெடுக்கப்பட்டு, பின்னர் ஒன்றாக அரைக்கப்படுகின்றன. இதன் பின்னர் குறிப்பிட்ட விகிதத்தில் கலக்கப்படும்சேர்க்கப்படும்.
கரம் மசாலாவின் வழக்கமான இந்திய கலவை) (அடைப்புக்குறிக்குள் இந்தி/உருது பெயர்களுடன்):
சில சமையல் குறிப்புகள், மசாலாப் பொருட்களைக் கலக்க வேண்டும், மற்ற மசாலாப் பொருட்களைத் தண்ணீர், புளிங்காடி அல்லது பிற திரவங்களுடன் சேர்த்து பசைபோல் கலக்க வேண்டும். சில சமையல் குறிப்புகளில் கொட்டைகள், வெங்காயம் அல்லது பூண்டு, அல்லது சிறிய அளவிலான நட்சத்திர சோம்பு, பெருங்காயம், மிளகாய், கல் பூ (டகாட்பூல் , லிச்சென் என அழைக்கப்படுகிறது) மற்றும் வால்மிளகு (கியூபெப்) ஆகியவை சேர்க்கப்படுகிறது. சீரான சுவைக்காக இந்த கலவையினை நன்றாகக் கலக்கவேண்டும். இந்த மசலாவினை நன்கு வறுத்து அதன் சுவை வெளியிடச் செய்யலாம். இந்தியத் துணைக்கண்டத்தின் கிழக்கு, மேற்கு வங்காளம், ஒடிசா, அசாம் மற்றும் வங்காளதேசம் ஆகிய நாடுகளில் ஏலக்காய், இலவங்கப்பட்டை மற்றும் கிராம்பு பயன்படுத்தப்படலாம்.
பர்மிய மசாலா (MY မဆလာ பர்மிய கறிகளில் பயன்படுத்தப்படும் மசாலா கலவையானது பொதுவாக அரைக்கப்பட்ட இலவங்கப்பட்டை அல்லது காசியா, ஏலக்காய், கிராம்பு மற்றும் கருப்பு மிளகு ஆகியவற்றைக் கொண்டுள்ளது.
வான் கடலியல்
வான் கடலியல் (Astrooceanography) என்பது பூமி என்ற கிரகத்திற்கு வெளியே இருக்கும் கடல்களைப்பற்றி படிக்கின்ற அறிவியல் துறையாகும். வான் உயிரியல், வான் வேதியியல் மற்றும் வான் நிலவியல் முதலான பிற கிரக அறிவியல் துறைகளைப் போல அல்லாமல், சனி கோளின் டைட்டன் துணைக்கோளிலும் வியாழன் கோளின் கனிமீடு துணைக்கோளிலும் நிலப்பரப்புக்குக் கீழே கடல்கள் இருப்பது கண்டுபிடிக்கப்பட்ட பிறகுதான் வான் கடலியல் என்ற அறிவியல் துறை தோற்றம் கண்டது. மேலும் பயணத்திட்டங்கள் நிகழ்ந்து இந்நிலவுகளுக்கு சென்று ஆய்வு மேற்கொள்ளும் வரை வான் கடலியல் துறை தொடர்பான ஊகங்கள் பெருகிக் கொண்டேயிருக்கும். சூரியக் குடும்பத்தில் உள்ள வான் பொருட்கள் தொடர்பாக ஏராளமான கோட்பாடுகள் நம்மிடம் உள்ளன. நெப்டியூன் கோளில் உள்ள கடல் முழுவதும் வைரங்கள் நிரம்பியிருப்பதாகவும், வியாழன் கோளில் உள்ள கடல் முழுவதும் திரவ ஐதரசன் நிரம்பியுள்ளதாகவும் கோட்பாடுகள் கூறுகின்றன
வான் கடலியல் துறை, வான் உயிரியலுடன் நெருங்கிய தொடர்பு கொண்டுள்ளது. ஏனெனில், கடல்களில்தான் எளிய உயிரினங்களும் வாழ்வதற்கேற்ற சாத்தியங்கள் அதிகமுள்ளன.
கூடலூர் அண்ணமார்சாமி கோயில்
கூடலூர் அண்ணமார்சாமி கோயில் தமிழ்நாட்டில் சேலம் மாவட்டம், கூடலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விஜய் கேல்கர்
விஜய் எல். கேல்கர் (பிறப்பு 15 மே 1942) ஒரு இந்திய பொருளாதார நிபுணரும், கல்வியாளர் ஆவார், தற்போது அவர் ஃபெடரேஷன்ஸ், ஒட்டாவா அண்ட் இந்தியா டெவலப்மென்ட் ஃபவுண்டேஷன், புது தில்லியின் மன்றம் மற்றும் ஜானவானியின் தலைவர் - மஹ்ரட்டா சேம்பர் ஆஃப் காமர்ஸ், தொழில் மற்றும் விவசாயம் (MCCIA) புனேயில். அவர் ஜனவரி 4, 2014 அன்று ஸ்ரீ சத்ய சாய் மத்திய அறக்கட்டளை (புட்டப்பர்த்தி, ஆபி) ஒரு அறங்காவலர் என நியமிக்கப்பட்டார். அவர் ஜனவரி, 2010 வரை நிதி ஆணையத்தின் தலைவர். அவர் முன்பு நிதி அமைச்சகத்தின் ஆலோசகர் (2002-2004 ), மற்றும் இந்தியாவில் பொருளாதார சீர்திருத்தங்களில் அவரது பங்கு அறியப்படுகிறது. அதற்கு முன்னர் அவர் 1998-1999 ஆம் ஆண்டு இந்திய அரசின் நிதியியல் செயலாளராகவும், 1999 ல் சர்வதேச நாணய நிதியத்தின் (IMF) குழுவில் இந்தியா, பங்களாதேஷ், பூட்டான் மற்றும் இலங்கை நிர்வாக இயக்குநராக நியமிக்கப்பட்டார்.
ஆரம்ப வாழ்க்கை
கேல்கர் பி.கே.,  இன்ஜினியரிங்கல்லூரி புனே, இந்தியா, 1963, எம்.எஸ்., மினசோட்டா பல்கலைக்கழகம், யு.எஸ்., 1965 மற்றும் பி. எச்டி. 1970 களில் கலிபோர்னியா பெர்க்லி பல்கலைக்கழகத்தில் பொருளாதார பிாிவில் பட்டங்கள் பெற்றாா்.
தொழில்
கேல்கர் இந்தியாவின் நிர்வாக பணியாளர்கள் கல்லூரி ஹைதராபாத், பொருளாதார அபிவிருத்தி மற்றும் நிர்வாக மையம், காத்மாண்டு, நேபாளம், தெற்கு ஆசியா நிறுவனம், ஹைடல்பெர்க் யுனிவர்சிட்டி, ஜெர்மனி மற்றும் கலிபோர்னியா பல்கலைக்கழகம், பெர்க்லி ஆகியவற்றில் கற்றுக் கொண்டார்.
அவர் இந்திய அரசாங்கத்தில், அதே போல் சர்வதேச அமைப்புகளிலும் பல்வேறு மூத்த நிலை பதவிகளை வகித்துள்ளார்:
தனிப்பட்ட வாழ்க்கை
.விஜய் கல்கர் திருமணம் செய்து கொண்டார்
சர்வதேச இமாலய விழா
சர்வதேச இமாலய விழா என்பது 1985 ஆம் ஆண்டு அமைதிக்கான நோபல் பரிசைப் பெற்ற தலாய் லாமாவைக் கௌரவிக்கும் பொருட்டு இந்தியாவின் இமாச்சலப் பிரதேச மாநிலத்தில் ஒவ்வொரு ஆண்டும் நடைபெறும் திருவிழாவாகும். இமாச்சலப் பிரதேசம் மற்றும் பிற இமயமலைப் பகுதிகளைச் சேர்ந்த பல்வேறு பகுதி மக்களின் கலை மற்றும் பாரம்பரிய நிகழ்ச்சிகளின் கூட்டிணைப்பாக இந்த கலாச்சார விழா அறியப்படுகிறது. அமைதி,  சமாதானம் மற்றும் ஒற்றுமை போன்றவைகளை வளர்க்கும்  முயற்சியை குறிக்கும் வகையில் திட்டமிட்ட வகையில் இந்த திருவிழா முக்கியத்துவம் வாய்ந்ததாகும். மத்திய திபெத்திய நிர்வாகம் மற்றும் இமாச்சலப் பிரதேச சுற்றுலாத் துறையுடன் இணைந்து இந்தோ-திபெத்திய நட்புச் சங்கம் இந்த விழாவை ஆதரிக்கிறது. 2018 ஆம் ஆண்டு டிசம்பர் மாதம் ஹிமாச்சல பிரதேசத்தின் காங்க்ரா மாவட்டத்தில் நடைபெற்றது.
கொண்டாட்டங்கள்
இமாச்சலப் பிரதேசத்தின் உள்ளூர் மக்களுக்கும் அங்கு வசிக்கும் திபெத்தியர்களுக்கும் இடையிலான உறவுகளையும் நல்லிணக்கத்தையும் வலுப்படுத்துவதை நோக்கமாகக் கொண்டதே இந்த திருவிழா. சர்வதேச இமாலய திருவிழாவின் முக்கிய அம்சங்களில் திபெத்திய கலைநிகழ்ச்சிக் கழகத்தின் கலைஞர்கள், உள்ளூர் கைவினைஞர்கள், சமூக குழுக்கள் மற்றும் பள்ளி குழந்தைகள் ஆகியோரால் நடத்தப்படும் கலாச்சார நிகழ்ச்சிகள் மற்றும் கண்காட்சிகள் அடங்கும், சர்வதேச இமாலய திருவிழாவின் ஈர்ப்புகளில் மையமான ஒன்று தெருக்களில் பரவலாக அமைக்கப்பட்டுள்ள தற்காலிக கடைகள்தான். இமாலய மாநில மக்களின் வாழ்க்கை முறை, அவர்களின் பாரம்பரியங்கள், உள்ளூரில் கிடைக்கும் மூலிகைகள் மற்றும் மக்களின் கைவினைப் பொருட்களைக் காட்சிப்படுத்தும் வகையில் அமைக்கப்பட்டுள்ள கடைகளின் மூலம் அம்மாநில மக்களைப் பற்றிய முழு சித்திரமும் அறிந்து கொள்ளலாம். அங்குள்ள தெருக்கடைகளில் கிடைக்கும் உண்மையில் சுவையான உணவுகளை ருசிப்பதில் மட்டுமே ஒருவர் முழுநாளையும் செலவிடலாம். இந்த மாபெரும் திருவிழாவின் ஒரு பகுதியாக பல்வேறு கலாச்சார நிகழ்ச்சிகள் மற்றும் போட்டிகளும் நடத்தப்படுகின்றன. அம்மாநில மக்களின் வளமான கலாச்சாரத்தை பிரதிபலிக்கும் ஒரு  காட்சிப் பெட்டியாக, இந்த திருவிழா பார்வையாளர்களை உணர வைக்கும் .
இமயமலை பிரதேசத்தில் பனித்துளி பொழிய த்தொடங்கும்  திசம்பர் மாதத்தில் ஒவ்வொரு ஆண்டும்  இந்த திருவிழா நடத்தப்படுகிறது. இமாச்சலப் பிரதேசம் இமயமலையின் கீழ் பகுதியில் அமைந்திருப்பதால் டிசம்பர் மாதத்தில் சீதோஷ்ண நிலை மிகவும் குளிராக இருக்கும். இந்த திருவிழா கொண்டாட்டத்தின் மத்தியில், சுற்றுலா பயணிகள் வழக்கமான கட்டணத்தில்  அங்கே தங்கி சீதோஷ்ண நிலையை அனுபவிப்பதோடு இந்த விழாவிலும் கலந்து கொண்டு தங்களுக்கு ஆண்டு முழுவதும் தேவைப்படும் ஆற்றலைப் பெற்றுக்கொள்ளலாம். இந்த மூன்று நாட்களும், முழு இமாச்சல பிரதேச மாநிலமும்  பல்வேறு சமூகங்களால் நிகழ்த்தப்படும் கலாச்சார நிகழ்ச்சிகளின் இணக்கமான கலவையோடு பரபரப்பாக இயங்குகிறது. இந்த நேரத்தில் சுற்றுலாப் பயணிகள் இந்த இடத்தின் ஆசீர்வதிக்கப்பட்ட வளமான கலாச்சாரத்தை அனுபவிக்கும் வாய்ப்பைப் பெறுகிறார்கள்..
எரிமாந்தியன் காட்டுப்பன்றி
எரிமாந்தியன் பன்றி (Erymanthian Boar, கிரேக்கம் : ὁ Ἐρυμάνθιος κάπρος; இலத்தீன் : Erymanthius aper)  என்பது கிரேக்கத் தொன்மவியலில் கூறப்படும் ஒரு காட்டுப் பன்றி ஆகும். இது "மயிரடர்ந்த" "கட்டுக்கடங்காத" "மிகவும் எடை " கொண்ட "பன்றி"யாகும். " மேலும் இதன் தாடைகளில் நுரையைக் கொண்டது ".இது "எரிமந்தஸின் பரந்த சதுப்பு நிலத்திற்கு" அருகிலுள்ள. "லம்பீயாவின் க்ளென்சில்" வாழ்ந்தது. இது எரிமாந்தஸ் மலையடிவாரத்திலிருந்த நிலங்களில் கிழங்குகளையும், வேர்களையும், விதைகளையும், கொட்டைகளையும் தோண்டித் தின்று வந்ததுடன், கழனிகளையும் பாழாக்கிவந்தது.
எரக்குலிசின் நான்காவது பணியானது இந்த எரிமந்தியன் பன்றியை உயிருடன் மைசீனாவிலுள்ள யூரிஸ்டீயசிடம் கொண்டுவருவதாகும். பன்றியைப் பிடிக்க வந்த, எர்குலிஸ் முதலில் "பன்றியை கூச்சல் போட்டபடி துரத்தினார்" அதன் மூலம் அதை "ஒரு குறிப்பிட்ட புதரிலிருந்து"  திசைதிருப்பினார். ஒடியோடி "முற்றிலும் சோர்ந்துபோன விலங்கை பனிநிறைந்த ஆழமான குழியில் விழுதாறு செய்தார்." பின்னர் "குழியில் அகப்பட்ட",  அதை சங்கிலிகளால் பிணைத்து,  தன் வலையினுள் தள்ளி", வலையைத் தன் இடது தோள்மீது துக்கிப் போட்டுக் கொண்டு கிளம்பிவிட்டார்,  "காயத்திலிருந்து வழிந்த இரத்தத்தால் முதுகில் கறை படிந்த அவர்" அதை "மைசீனியர்களின் கூட்டத்தின் நுழைவாயிலில்" கீழே எறிந்தார்,  இதனால் தனது நான்காவது பணியை முடித்தார். "மன்னர் [யூரிஸ்டியஸ்] எர்குலிஸ் தன் தோளில் பன்றியை சுமந்து வருதைக் கண்டதும்,  பயந்துபோய்  தனக்காக அமைத்திருந்த பித்தளை அறைக்குள் புகுந்து, கதவைத் தாழிட்டுக் கொண்டார்."
குறிப்புகள்
பகுப்பு:எர்க்குலிசின் வேலைகள் பகுப்பு:தொன்மவியல் பன்றிகள்
ஆத்மாராம்
முனைவர் ஆத்மாராம் (Dr. Atmaram) என்பவர் ஓர் இந்திய அறிவியலாளர் ஆவார். உத்தரப்பிரதேச மாநிலத்தின் பிச்னோர் மாவட்டம் சந்த்பூர் நகரத்திலுள்ள பிலானா கிராமத்தில் 1908 ஆம் ஆண்டு அக்டோபர் மாதம் 12 ஆம் நாள் லாலா பகவந்தாசு என்பவருக்கு ஆத்மாராம் மகனாகப் பிறந்தார். இந்திய அரசின் மனிதவள மேம்பாட்டு அமைச்சகத்தின் கட்டுபாட்டிலுள்ள மத்திய இந்தி நிறுவனம் இவரது நினைவாக ஆத்மாராம் விருதை ஆண்டுதோறும் வழங்கி வருகிறது. மத்திய கண்ணாடி மற்றும் பீங்கான் ஆராய்ச்சி நிறுவனத்தின் இயக்குநராகப் பணியாற்றிய ஆத்மாராம் 1966 ஆம் ஆண்டு ஆகத்து 21 ஆம் நாள் அறிவியல் மற்றும் தொழில்துறை ஆராய்ச்சி மன்றத்தின் பொது இயக்குநர் பதவியை ஏற்றுக்கொண்டார். 1977 ஆம் ஆண்டு முதல் 1983 ஆம் ஆண்டு வரை பிரதமர் மற்றும் மத்திய அறிவியல் மற்றும் தொழில்நுட்ப அமைச்சரவையின் முதன்மை ஆலோசகராகவும் ஆத்மாராம் இருந்தார்.
1959 ஆம் ஆண்டில் இந்திய அரசாங்கம் ஆத்மாராமின் அறிவியல் பங்களிப்புகளை கௌரவிக்கும் வகையில் நான்காவது மிக உயர்ந்த விருதான பத்மசிறீ விருதை]] இவருக்கு வழங்கியது.
1983 ஆம் ஆண்டு பிப்ரவரி மாதம் 6 ஆம் நாளில் இவர் காலமானார்.
கல்வி
கான்பூரில் இளம் அறிவியல் பட்டமும் பட்டமேற்படிப்பையும் முனைவர் பட்டத்தையும் அலகாபாத்திலும் ஆத்மாராம் நிறைவு செய்தார்.
புற இணைப்புகள்
பகுப்பு:1908 பிறப்புகள் பகுப்பு:1983 இறப்புகள் பகுப்பு:இந்திய அறிவியலாளர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:சாந்தி ஸ்வரூப் பட்நாகர் விருது பெற்றவர்கள் பகுப்பு:உத்தரப் பிரதேச நபர்கள்
சிறந்த நடிகருக்கான தமிழக அரசு திரைப்பட விருது
சிறந்த நடிகருக்கான தமிழக அரசு திரைப்பட விருது என்பது தமிழ்த் திரைப்படங்களில் சிறப்பான நடிப்பை வெளிப்படுத்தும் நடிகர்களுக்கு தமிழக அரசு திரைப்பட விருதுகளின் கீழ் தமிழக அரசால் ஆண்டுதோறும் வழங்கப்படும் விருதாகும்.
மேற்கோள்கள்
பகுப்பு:தமிழ்நாடு அரசின் திரைப்பட விருதுகள்
சாமுவல் ஹெடர்லி
சாமுவல் ஹெடர்லி  (Samuel Hedderley , பிறப்பு, இறப்பு: விபரம் தெரியவில்லை),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1789-1791 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள்
ஃபராக்பூர்
ஃபராக்பூர் (Farakhpur) என்பது இந்தியாவின் அரியானா மாநிலத்தில் இருக்கும் யமுனாநகர் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி ஃபராக்பூர் நகரத்தின் மக்கள்தொகை 8738  நபர்கள் ஆகும். இம்மக்கள்தொகையில் 4704 நபர்கள் ஆண்கள் மற்றும் 4034 நபர்கள் பெண்களாவர். இதன்படி ஆண்கள் எண்ணிக்கை 54% நபர்கள் மற்றும் பெண்கள் 46% நபர்கள் ஆகும். இந்நகரத்தின் எழுத்தறிவு சதவீதம் 74% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 79% நபர்கள் ஆண்கள் மற்றும் 67% நபர்கள் பெண்களாவர். ஃபராக்பூர் நகரில் 13% நபர்கள் 6 வயதுக்கு குறைவானவர்களாக உள்ளனர்.
மேற்கோள்கள்
பகுப்பு:அரியானா மாநிலத்திலுள்ள ஊர்களும் நகரங்களும் பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
கேரன் பிரவுண்
கேரன் பிரவுண் (Karen Brown, பிறப்பு: செப்டம்பர் 9 1963), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் ஒன்பது தேர்வுத் துடுப்பாட்டப் போட்டிகளிலும், 43  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1987 - 1992 ஆண்டுகளில், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1985 -1993 பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1963 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஸ்கோடா ஆட்டோ
வரலாறு
1859ஆம் ஆண்டு ஆயுத உற்பத்தியில் ஈடுபடுவதற்காக ஸ்கோடா வொர்க்ஸ் நிறுவப்பட்டது. ஆனால், அது ஊர்திகளைத் தயாரிக்கவில்லை.
ஸ்கோடா ஆட்டோ நிறுவனத்தின் தோற்றுவாய், பல்லாண்டு காலமாக நடத்தப்பட்டு வரும் பல இதர மகிழுந்து உற்பத்தியாளர்கள் போன்று, 1890ஆம் ஆண்டுகளின் மிதிவண்டி உற்பத்தி நிறுவனமாகத் தடமறியப்படுகிறது. 1894ஆம் ஆண்டில், அன்றைய ஆஸ்திரிய ஹங்கேரியப் பகுதியாக இருந்த, இன்றைய செக் குடியரசின் மிலாடா போலெஸ்லேவ் பகுதியில் புத்தக விற்பனையாளராக இருந்த, 26 வயதேயான வாக்லவ் கிளெமெண்ட் என்பவருக்கு ஜெர்மானியத் தயாரிப்பான அவரது மிதிவண்டியை மராமத்து செய்வதற்கான உதிரி பாகங்கள் கிடைக்கப் பெறவில்லை.
1898ஆம் ஆண்டு புதியதாகக் கட்டமைக்கப்பட்ட தங்களது தொழிற்சாலைக்குச் சென்ற பின்னால், இந்தச் சோடி ஃபிரெஞ்சு நாட்டு வெர்னர் சகோதரர்கள் கட்டமைத்த ஒரு வெர்னர் விசையுந்து பொறி இயந்திரத்தினை வாங்கியது. லௌரின் மற்றும் கிளெமெண்ட்டின் முதலாம் உந்துப் பொறி இயந்திரம் கைப்பிடிகளின் மீது பொருத்தப்பட்டு, முன்சக்கரங்கள் கொண்டு ஓடுவதாக அபாயகரமானதாகவும், நம்பகத்தன்மை இன்றியும் இருந்தது. இதை ஓட்டிய முதல் நிகழ்வினில் தனது முன்பல் ஒன்றினை லௌரின் இழந்தார். பொறி இயந்திரத்தைச் சுற்றிலும் பாதுகாப்பான இயந்திரம் ஒன்றினை வடிவமிக்க, இந்தச் சோடி ஜெர்மானிய எரிபற்றல் நிபுணரான ராபர்ட் போஸ்ஷ் என்பவரிடம் பல்வேறு வகையான மின் காந்த அமைப்புகளைப் பற்றி அறிவுரை கேட்டது.இந்தச் சோடியின் புதிய ஸ்லேவியா விசையுந்து 1899ஆம் ஆண்டு அறிமுகமானது.
1900ஆம் ஆண்டில் இந்த நிறுவனத்தில் 32 பணியாளர்கள் இருந்தனர். ஸ்லேவியா ஏற்றுமதியாகத் துவங்கியது. லண்டன் நகரில் உள்ள ஹெயுட்சன் நிறுவனத்திற்கு 150 இயந்திரங்கள் கப்பலேற்றப்பட்டன. இதன் பின்னர் விரைவிலேயே முதல் விசையுந்துத் தயாரிப்பாளர்கள் என பத்திரிகையாளர்கள் இவர்களுக்குப் புகழாரம் சூட்டினர். வாய்ச்சுரெட்ட என்னும் முதற் மாதிரி வெற்றி அடையவே ஆஸ்திரிய- ஹங்கேரியில் மட்டும் அல்லாது சர்வதேச அளவிலும் இந்நிறுவனம் புகழடைந்தது. 1905ஆம் வருட வாக்கில் இந்நிறுவனம் ஊர்திகளைத் தயாரிக்கலானது.
முதலாம் உலகப் போருக்குப் பின்னர், லௌரின்-கிளெமெண்ட் நிறுவனம் பாரவண்டிகளைத் தயாரிக்கத் துவங்கியது. ஆனால், 1924ஆம் ஆண்டு தீ விபத்து ஒன்றின் காரணமாக பிரச்சினைகள் உண்டானதும் ஒரு கூட்டாளியை இந்நிறுவனம் தேடலானது. ஆயுத உற்பத்தியில் ஈடுபட்டிருந்து பின்னர் பல்பொருள் உற்பத்தியாளராக வளர்ந்து விட்டிருந்த ஸ்கோடா வொர்க்ஸ் நிறுவனம் இதைக் கையகப்படுத்தவே செக்கோஸ்லோவாக்கியா நாட்டின் மாபெரும் தொழில் நிறுவனமாக இது மாறியது.
பிற்காலத்திய தயாரிப்புகளில் பெரும்பான்மையானவை ஸ்கோடாவின் பெயரினையே கொண்டிருந்தன. பொருளாதாரத் தாழ்நிலையின்போது உண்டான ஒரு இறங்கு முகத்திற்குப் பின்னர், ஸ்கோடா நிறுவனம் பாப்புலர் போன்ற மாதிரிகளை 1930ஆம் ஆண்டுகளின் இறுதியில் உற்பத்தி செய்து மீண்டும் வெற்றி அடையலானது.
இரண்டாம் உலகப் போர் நிகழும் காலத்தில் செக்கோஸ்லோவாக்கியா ஆக்கிரமிப்பின் காரணமாக, ஸ்கோடா வொர்க்ஸ் ஹெர்மன் கோரிங் வொர்க்கெ என்பதன் பகுதியாக மாறி, இரண்டாம் உலகப்போர் நிகழ்வில் ஜெர்மனி நாட்டின் முயற்சிகளுக்குத் துணை புரியலானது.
இரண்டாம் உலகப் போருக்குப் பின்னர்
thumb|ஸ்கோடா 1201 1959 thumb|ஸ்கோடா ஆக்டேவியா 1961 thumb|1980ஆம் ஆண்டில் ஸ்கோடா 110ஆர் அக்காலத்திய போர்ஷேவினை ஒத்த ஒரு புறத் தோற்றம், ஆனால், விலையோ அதில் பத்தில் ஒரு பங்கு மட்டுமே.
1945ஆம் ஆண்டு மிலாடா போலெஸ்லேவ் தொழிற்சாலை மீண்டும் கட்டமைக்கப்பட்டபோது, இரண்டாம் உலகப் போருக்குப் பின்னதான ஸ்கோடாவின் முதல் மகிழுந்தான 1101 தொடரின் உற்பத்தி துவங்கி விட்டது. இது இரண்டாம் உலகப் போருக்கு முந்தைய ஸ்கோடா பாப்புலர் ஊர்தியின் இற்றைப்படுத்திய பதிப்பேயாகும். 1945ஆம் ஆண்டின் இலையுதிர் பருவத்தில் (இதர அனைத்து பெரும் உற்பத்தியாளர்களுடனும்) ஸ்கோடா திட்டமிட்ட பொருளாதாரம் என்பதில் பங்கேற்றது. அதாவது, அது தனது தாய் நிறுவனமான ஸ்கோடாவிலிருந்து பிரிந்தது. அரசியல் சூழல் சாதகமாக இல்லாதிருப்பினும் மற்றும் பொதுவுடமை அரசு இல்லாத நாடுகளின் தொடர்பு அற்றுப் போய்விடினும், ஸ்கோடா 440, ஸ்பார்டக், 445 ஆக்டேவியா, ஃபெலிசியா மற்றும் ஸ்கோடா 1000 எம்பி போன்ற மாதிரிகளைத் தயாரித்ததன் மூலம் 1960ஆம் ஆண்டுகள் வரையிலும் ஸ்கோடா தனது நன்மதிப்பைத் தக்க வைத்தே இருந்தது.
1980ஆம் ஆண்டுகளின் இறுதியிலும் ஸ்கோடா (அப்போது அதன் பெயர் ஆட்டோமொபிலவ் ஜாவோடி நரோட்னி போட்னிக், மிலாடா போலெஸ்லேவ் என்றாக மாறி விட்டிருந்தது) கருத்துருவில் 1960ஆம் ஆண்டுகளைப் பொறுத்தவையாக இருந்த மகிழுந்துகளையே தயாரித்து வந்தது. 1970 மற்றும் 1980ஆம் ஆண்டுகளில் ஆர்ஏசி திரளணிப் பந்தயங்களில், இதனை விட மேலும் நவீனமாக இருந்த பந்தய மகிழுந்துகளை விடவும் எஸ்டெல் மற்றும் ரேபிட் போன்ற ஸ்கோடா 105/ 120 பின்புறப் பொறியியந்திர மாதிரிகள் நல்ல முறையில் விற்பனையாயின. ஆர்ஏசி திரளணியில் 17 வருடங்கள் ஓடியமைக்காக அவை உயர் நிலை பெற்றன. அவை 130 bhp, 1289 cc பொறி இயந்திரம் கொண்டு இயக்கப்படலாயின. பழங்காலத் தோற்றம் கொண்டு, நகைச்சுவைக்குப் பாத்திரமாக இருப்பினும், ஐக்கிய ராச்சியம் மற்றும் மேற்கு ஐரோப்பா ஆகியவற்றில் 1970 மற்றும் 1980ஆம் ஆண்டுகள் வரையிலும் கூட ஸ்கோடா சாலைகளில் வழமையாகத் தென்படுவதாகத்தான் இருந்தது.
எஸ்டெல் மற்றும் அதற்கு முந்தைய மாதிரிகளின் விளையாட்டு உந்திப் பதிப்புகள் உருவாக்கப்பட்டு, அவற்றிற்கு 'ரேபிட்' என்னும் பெயர் வழங்கப்படலானது. மென் மேற்புறப் பதிப்புகளும் கிடைக்கப் பெறலாயின. 'ஏழையின் போர்ஷ்' என்று ரேபிட் ஊர்தி வர்ணிக்கப்பட்டது. 1980ஆம் ஆண்டுகளில் இதன் விற்பனை ஐக்கிய இராச்சியத்தில் குறிப்பிடத்தக்க வெற்றியைப் பெற்றது.
1987ஆம் ஆண்டு ஃபேவரிட் என்னும் மாதிரி அறிமுகமானது. இதன் தோற்றத்தினை இத்தாலிய நிறுவனமான பெர்ட்டோன் வடிவமைத்தது. மேற்கு ஐரோப்பாவிலிருந்து விசையுந்து தொழில் நுட்பம் சிறிதே உரிமம் பெறப்பட்டு, இன்னமும் ஸ்கோடா-வடிவமைபில் 1289 சிசி பொறி இயந்திரங்களைப் பயன்படுத்தி, ஸ்கோடா பொறியாளர்கள் மேற்கத்திய உற்பத்திக்கு ஈடானதொரு மகிழுந்தை வடிவமைத்தனர். தொழில் நுட்ப ரீதியாக இடைவெளி இருக்கத்தான் செய்தது; ஆயினும், அது விரைவாகக் குறைந்து வரலானது. செக்கோஸ்லோவாக்கியா மற்றும் இதர கிழக்குப் பகுதி நாடுகளிலும் ஃபேவரிட் மிகுந்த அளவில் பிரபலமானது. மேற்கு ஐரோப்பாவிலும் இவை கணிசமாக விற்பனை ஆயின. குறிப்பாக ஐக்கிய இராச்சியம், டென்மார்க் ஆகிய நாடுகளில் இவை திண்மம் பொருந்தியதாகவும், நம்பகத்தன்மை உடையதாகவும், மிகுந்த மதிப்பு கொண்டதாகவும் கருதப்பட்டன. இவற்றின் சீரளவுகள் தொடர்ந்து மேம்பட்டு வரவும், 1994ஆம் ஆண்டு ஃபெலிசியா அறிமுகமாகும் வரை, இவை விற்பனையில் இருந்து வந்தன.
வோக்ஸ்வாகன் குழுமத்தின் துணை நிறுவனம்
பொதுவுடமை வீழ்ச்சி மற்றும் மென்பட்டுப் புரட்சி ஆகியவை செக்கோஸ்லோவாக்கியாவில் பெரும் மாறுதல்களை உருவாக்கின. பெரும்பான்மையான தொழில் நிறுவனங்கள் தனியார் மயம் என்பதற்கு உள்ளாயின. ஸ்கோடா ஆட்டோமொபைலைப் பொறுத்த வரையில், அரசு வலிமையான ஒரு வெளிநாட்டுக் கூட்டாளியைக் கொணர்ந்தது. 1990ஆம் வருடம் வோக்ஸ்வாகன் தேர்வானது. 1991ஆம் ஆண்டு ஏப்ரல் திங்கள் ஸ்கோடா வோக்ஸ்வாகன் குழுமத்தின் நான்காவது வர்த்தகக் குறியீடானது.
ஃபிரெஞ்சு மகிழுந்து நிறுவனமான ரெனால்ட், வோக்ஸ்வாகனுக்குப் போட்டியாக இருப்பினும், அதன் வினைத்திறத் திட்டம் செக் தொழிற்சாலைகளில் உயர் மதிப்பு மாதிரிகளை உட்கொள்ளாமையினால் தோல்வியுற்றது. ஸ்கோடா தொழிற்சாலைகளில் ரெனால்ட் டுவிங்கோ நகர மகிழுந்து தயாரிக்கும் திட்டத்தை அது முன் வைத்திருந்தது.
வோக்ஸ்வாகன் குழுமத்தின் திறப்பாடு மற்றும் முதலீடு ஆகியவற்றின் துணையுடன் பாணி மற்றும் பொறியியல் ஆகிய இரண்டிலுமே ஸ்கோடாவின் வடிவமைப்பு பெரிதும் மேம்பட்டுள்ளது.
1994ஆம் ஆண்டின் மாதிரியான ஃபெலிசியா இன்னமும் ஃபேவரிட் மாதிரியின் அடிப்படையிலான கீழ்த்தட்டு கொண்டே இருந்தது. ஆயினும், தர மேம்பாடுகள் உதவின. செக் குடியரசில் இந்த மகிழுந்து பணத்திற்கேற்ற மதிப்பு அளிப்பதாக மிகவும் பிரபலமானது. வோக்ஸ்வாகன் ஏஜி தலைவரான ஃபெர்டினாண்ட் பியச் தனிப்பட்ட முறையில் டிர்க் வான் பிராக்கெல் என்பவரை வடிவமைப்பின் தலைவராகத் தேர்ந்தெடுத்தார். அடுத்து வந்த ஆக்டேவியா மற்றும் ஃபேபியா  ஆகியவை மிகுந்த அளவில் எதிர்பார்ப்புகள் உடையதான ஐரோப்பிய ஒன்றியச் சந்தைகளில் நுழையலாயின. இவை பொதுவான வோக்ஸ்வாகன் குழும கீழ்த்தட்டு முறைமையிலேயே கட்டமைக்கப்படுகின்றன. வோக்ஸ்வாகன் ஏஓ கீழ்த்தட்டின் அடிப்படையில் கட்டமைத்த போலோவிற்கு ஒரு வருடம் முன்னரே ஃபேபியா வெளிவந்திருப்பினும், அண்மைய ஆக்டேவியா கோல்ஃப் எம்கே5 கீழ்த்தட்டு மற்றும் ஃபேபியா ஏஓ கீழ்த்தட்டு அடிப்படையிலும் அமைந்துள்ளன.
1980ஆம் ஆண்டுகளில் ஊர்தி உலகத்தின் "நகைச்சுவைப் பாத்திரம்" என்று வர்ணிக்கப்பட்ட நிலை மாறி, வோக்ஸ்வாகன் குழுமத்தில் இணைந்த பிறகு, ஸ்கோடாவைப் பற்றிய பார்வை மேற்கு ஐரோப்பாவில் முழுமையாக மாறிவிட்டது. தொழில் நுட்ப மேம்பாடு வளர்ச்சி அடைந்து கவர்ச்சியான புதிய மாதிரிகளும் சந்தைக்கு வந்தாலும், ஸ்கோடாவின் பிம்பம் மெள்ளவே உயர்ந்தது.
2000 ஆம் ஆண்டுகளின் துவக்கத்தில் தொடங்கிய "அது ஒரு ஸ்கோடா, நேர்மையானது " என்னும் விளம்பரம் ஐக்கிய இராச்சியத்தில் ஸ்கோடாவின் பிம்பத்தினைப் உயர்த்த பெருமளவில் வழி வகுத்தது. 2003ஆம் ஆண்டு பிரிட்டிஷ் தொலைக்காட்சி விளம்பரம் ஒன்றில் உற்பத்திப் பிரிவில் ஒரு பணியாளர் மகிழுந்தின் மேற்புறத் தட்டுகளின் மீது ஸ்கோடா அணிவில்லைகளைப் பொருத்துகிறார். கவர்ச்சியான சில மகிழுந்துகள் வருகையில் அவர் பின்னால் நகர்ந்து சென்று நிற்கிறார். அவற்றின் மீது அவர் அணிவில்லைகளைப் பொருத்துவதில்லை. காரணம், அவை மிகவும் அழகாக இருப்பதனால் அவை ஸ்கோடாவாக இருக்க முடியாது. ஸ்கோடாவின் பிம்பப் பிரச்சினையை எதிர்கொள்வதற்காகத் துவக்கிய இந்த விளம்பர உத்தி, சந்தைப்படுத்துதல் நிபுணர்கள் மிகவும் ஆபத்தாகக் கருதுவதான 'தலை கீழ் உத்தி' என்பதன் அடிப்படையில் அமைந்திருந்தது. இந்த விளம்பரப் பிரசாரம் தோன்றுவதற்கு முன்பாக, பிராட்டிஸ்லாவாவில் சுற்றுலா வழிகாட்டிகள் ஸ்கோடாவைப் பற்றி இவ்வாறு நகைச்சுவை செய்து வந்தனர்: "ஸ்கோடாவின் மதிப்பை எப்படி இரட்டிப்பாக்குவது? அதன் எரிபொருள் கிடங்கை நிரப்பி விடுங்கள்!" ஃபேபியாவும் ஆக்டேவியாவும் மட்டும் சிறந்த மகிழுந்துகள் என்ற நிலையிலிருந்து சிறிதேனும் குறைந்திருப்பின், இந்தப் பிரசார உத்தி எதிர்மறையான பலனை அளித்திருக்கும். 2005ஆம் வருட வாக்கில் ஐக்கிய இராச்சியத்தில் ஸ்கோடா வருடத்திற்கு 30,000 மகிழுந்துகளை விற்கலானது. சந்தையில் இதன் பங்கு ஒரு சதவிகிதத்திற்கும் அதிகமானது. தனது ஐக்கிய இராச்சிய வரலாற்றில் முதன் முறையாக, வழங்கீடுகளுக்கான ஒரு காத்திருப்புப் பட்டியலை ஸ்கோடா தயாரித்தது. 2000 ஆம் ஆண்டுகளில் நிகழ்த்திய ஜே.டி.பவர் வாடிக்கையாளர் திருப்தி மதிப்பாய்வில், ஸ்கோடா ஊர்தியின் உரிமையாளர்கள் அதனை மேல் இடத்தில் அல்லது அதற்கு மிக அருகிலேயே தொடர்ந்து வைத்திருந்தனர்.
ஸ்கோடா பல பாக இணைப்பு மற்றும் உற்பத்தி தொழிற்சாலைகளைக் கொண்டுள்ளது. இவற்றில் சரஜீவோ போஸ்னியா மற்றும் ஹெர்ஜிகோவினா ஆகியவற்றில் உள்ள தொழிற்சாலையும் அடங்கும். ஔரங்காபாத் நகரிலும் ஸ்கோடா ஒரு தொழிற்சாலையினைக் கொண்டுள்ளது. இது இந்தியாவின் மேற்கு மாநிலமான மஹாராஷ்டிராவில் 2001ஆம் ஆண்டு ஸ்கோடா இந்தியா பிரைவேட் லிமிடட் என்னும் பெயரில் நிறுவப்பட்டதாகும்.
2006ஆம் ஆண்டு ஸ்கோடா புத்தம் புதிய ரூம்ஸ்டர் மாதிரியை அறிமுகப்படுத்தியது. 2007ஆம் ஆண்டு சிறிய ஃபேபியா அறிமுகமானது.
2008ஆம் ஆண்டின் பிற்பகுதியில், புதிய முன் விளக்குகள், முன் அளியடைப்பு மற்றும் காப்புத் தண்டு ஆகியவற்றுடன் சற்றே புதிய பாணியிலான பின் மற்றும் உட்தோற்றம் கொண்டு மேம்படுத்தப்பட்ட ஆக்டேவியாவின் முதல் புகைப்படங்களை ஸ்கோடா வெளியிட்டது. புதுப்பிக்கப்பட்ட இந்த மகிழுந்து 1.4 டிஎஃப்எஸ்ஐ மற்றும் புதிய புதிய பொது இருப்புப்பாதை டீசல் பொறி இயந்திரம் ஆகியவற்றையும் உள்ளிட்ட பொறி இயந்திரங்களின் புதிய தேர்வினை உள்ளடக்கியுள்ளது.
2006ஆம் ஆண்டு செப்டம்பர் திங்கள் பாரிஸ் ஊர்தி கண்காட்சியில் ஒரு புதிய கருத்துரு மகிழுந்து அறிமுகமானது. இக்கருத்துருவை ஜாய்ஸ்டர் என அழைத்தனர். முக்கதவு கொண்ட கச்சிதமான இந்த மகிழுந்து, குறிப்பாக, இளைய தலைமுறைக்கெனவே அமைந்திருந்தது.
வோக்ஸ்வாகனின் ஆஸ்திரேலிய நிறுவனமான வோக்ஸ்வாகன் குழுமம் ஆஸ்திரேலியா (விஜிஏ) அண்மையில், 1983ஆம் ஆண்டுகளில் ஆஸ்திரேலியாவில் விற்று வந்த ஸ்கோடாவிற்குத் தாங்கள் திரும்புவதாக அறிவித்தன. ஆஸ்திரேலியாவில், ஆக்டேவியா, ரூம்ஸ்டர் மற்றும் சுபர்ப் ஆகியவை கிடைக்கப் பெறுகின்றன. வோக்ஸ்வோகன் போலோ மகிழுந்தின் விலைக்குக் கீழாக வைக்க முடிந்தால் மட்டுமே ஃபேபியோவை ஆஸ்திரேலிய சந்தைக்குக் கொணர இருப்பதாக விஜிஏ அறிவித்துள்ளது.
மலிவு விலை கையடக்கமான பிரேசிலிய வோக்ஸ்வாஜென் கோல் என்எஃப் என்பதே ஐரோப்பாவில் ஸ்கோடாவிற்கான புதிய மாதிரியின் அடிப்படையாக இருக்கும் என்று வதந்தி நிலவுகிறது.
விசையுந்து பந்தயம்
thumb|2004ஆம் ஆண்டு ஃபின்லாந்து அணிவகுப்பில் ஃபேபியா டபிள்யூஆர்சி thumb|ஃபேபியா எஸ்2000 (2009) பொறி இயந்திர விளையாட்டின் கீழ் நிலைகளில் முதல் தர வெற்றிகளின் நீண்ட வரலாற்றினைத் தொடர்ந்து 1999ஆம் ஆண்டின் பருவத்தில் எஃப்ஐஏ என்னும் உலகத் திரளணிப் போட்டியில், ஸ்கோடா ஆக்டேவியா]]வின் உலக திரளணி மகிழுந்து மாதிரிகள் கொண்டு ஸ்கோடா பங்கேற்றது. ஆக்டேவியா டபிள்யூஆர்சியுடனான ஸ்கோடாவின் மிகச் சிறந்த வெற்றி 2001ஆம் ஆண்டு ஆர்மின் ஸ்கோவார்ஜ் சஃபாரி திரளணியில் மூன்றாவது இடத்தைப் பெற்றதாகும். 2003ஆம் ஆண்டின் இடைப்பகுதி துவங்கி, ஆக்டேவியாவின் இடத்தைச் சிறியதான ஸ்கோடா ஃபேபியா பிடித்தது. தனது மகிழுந்தை மேலும் மேம்படுத்த 2004ஆம் ஆண்டின் பருவத்தை ஸ்கோடா பயன்படுத்திக் கொண்டது. ஆனால், இதை அடுத்து வந்த பருவத்தில் அது வெற்றியை ஈட்டவில்லை. இருப்பினும், அந்தப் பருவத்தின் இறுதியில் நடைபெற்ற ஆஸ்திரேலியா திரளணி போட்டியில், 1995ஆம் ஆண்டின் உலக வாகையன் கோலின் மெக்ரே, தாம் ஓய்வு பெறுவதற்கு முந்தைய நிகழ்வாக, இரண்டாம் இடம் பெற்றார்.
பின்னர் ஸ்கோடா தொடரிலிருந்து விலகியது. 2006ஆம் வருடப் பருவத்தில் ஓரளவு-தனியார் சார்ந்த ரெட் புல் ஸ்கோடா குழுவின் பிரதிநிதியாகப் பங்கேற்றது. காடலூனா திரளணி போட்டியில் ஜேன் கோபெக்கி ஃபேபியா டபிள்யூஆர்சி ஊர்தியை ஐந்தாம் இடத்திற்கு ஓட்டிச் சென்றார். 2007 ராலே டச்லேண்ட் போட்டியிலும் கூட கோபெக்கேயின் கரங்களில், ஃபேபியா ஐந்தாம் இடத்தைத் தக்க வைத்துக் கொண்டது. முந்தைய ஃபோர்ட் மற்றும் சிட்ரோயன் ஓட்டுனரான ஃபிராங்கோயிஸ் துவால் என்பவரும் ஒரு ஃபேபியா டபிள்யூஆர்சி ஊர்தியை முதன் முதலாகத் தனியார் பொறி இயந்திரக் குழுவிற்காக ஓட்டினார். காடலூன்யா திரளணிப் போட்டியில் அவர் ஆறாவது இடம் பெற்றார்.
கண்டங்களுக்கு இடையிலான திரளணிப் போட்டி
2008ஆம் ஆண்டு கண்டங்களுக்கு இடையிலான திரளணிப் போட்டியில் ஸ்கோடா தனது ஃபேபியா எஸ்2000 ஊர்தியைப் பயன்படுத்தி கலந்து கொண்டது. இந்தப் பருவம் முடிவடையும் வரையிலும் அவை நல்ல முறையில் செல்லலாயின. பிரேசில் நாட்டில் நிகழ்ந்த போட்டியில் ஸ்கோடா ஐக்கிய இராச்சியக் குழுவிற்காக கை விக்ஸ் இரண்டாம் இடம் பெற்றார்.
தற்போதைய மாதிரிகள்
thumb|தற்போதுள்ள சுபர்ப்
கருத்துரு மகிழுந்துகள்
thumb|2006 ஸ்கோடா யேட்டி கருத்துரு
இணைப்பற்ற வலைத்தளங்கள்
பகுப்பு:கூகுள் தமிழாக்கம்-நிறுவனங்கள்
எங்களுக்கும் காலம் வரும் (2001 திரைப்படம்)
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2001 தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:குமரிமுத்து நடித்த திரைப்படங்கள் பகுப்பு:லிவிங்ஸ்டன் நடித்த திரைப்படங்கள்
வெள்ளி பெர்யிரேனேட்டு
வெள்ளி பெர்யிரேனேட்டு (Silver perrhenate) என்பது AgReO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செயீலைட்டு (CaWO4) என்ற கனிமத்தின் கட்டமைப்புடன் ஒத்த கட்டமைப்பை கொண்டதாக இச்சேர்மம் கருதப்படுகிறது. வெள்ளி பெர்யிரேனேட்டு மும்மெத்தில்சிலில் குளோரைடுடன் வினைபுரிந்து சிலில் எசுத்தரைக் கொடுக்கிறது.
மேற்கோள்கள்
பகுப்பு:வெள்ளி சேர்மங்கள் பகுப்பு:பெர்யிரேனேட்டுகள்
அல் ஜசீரா
அல் ஜசீரா (ஆங்கிலம்:Al Jazeera) என்பது (الجزيرة அதாவது "தீவு", அரேபிய தீபகற்பம் ) என்பது கத்தாரின் தோகாவில் உள்ள கத்தார் அரசு நிதியளிக்கும் அல் ஜசீரா ஊடக வலைப்பின்னல் நிறுவனத்திற்கு சொந்தமான ஒளிபரப்பாளராகும். ஆரம்பத்தில் ஒரு அரபு செய்தி மற்றும் நடப்பு விவகார செயற்கைக்கோள் தொலைக்காட்சியாக தொடங்கப்பட்ட அல் ஜசீரா பின்னர் பல மொழிகளில் இணையம் மற்றும் தொலைக்காட்சி ஒளிபரப்பு உட்பட பல விற்பனை நிலையங்களைக் கொண்ட வலைப்பின்னலாக விரிவடைந்துள்ளது.
அல் ஜசீரா ஊடக வலைப்பின்னல் நிறுவனம் ஒரு பெரிய உலகளாவிய செய்தி நிறுவனமாகும். இது உலகம் முழுவதும் 80 பணியகங்களைக் கொண்டுள்ளது. அல் ஜசீரா அரபு தொலைக்காட்சியில் ஒளிபரப்பும் ஒரு சில நிகழ்ச்சிகள், பாரசீக வளைகுடாவின் அரபு நாடுகளில் சர்ச்சைகளை உருவாக்கியது. ஆப்கானிஸ்தானில் போர் வெடித்ததைத் தொடர்ந்து அதன் அலுவலகம் போரை நேரடியாக ஒளிபரப்ப ஒரே ஊடகமாக இருந்தபோது இந்த நிலையம் உலகளவில் கவனத்தை ஈர்த்தது,.